<ผู้สนับสนุน> TFEX ที่ผ่านมาเติบโตมากแค่ไหน?
TFEX ชื่อนี้หลายคนอาจเคยได้ยิน แต่ก็อาจจะยังไม่เข้าใจว่ามันคืออะไร จริงๆ แล้วเรื่องนี้ใกล้ตัวกว่าที่เราคิด รู้ไหมว่าตลาดนี้กำลังเติบโตอย่างรวดเร็ว TFEX คืออะไร ลงทุนแมนจะเล่าให้ฟัง
25 เม.ย. 2561

<ผู้สนับสนุน>
TFEX ที่ผ่านมาเติบโตมากแค่ไหน? / โดย ลงทุนแมน
TFEX ชื่อนี้หลายคนอาจเคยได้ยิน
แต่ก็อาจจะยังไม่เข้าใจว่ามันคืออะไร
จริงๆ แล้วเรื่องนี้ใกล้ตัวกว่าที่เราคิด
รู้ไหมว่าตลาดนี้กำลังเติบโตอย่างรวดเร็ว
TFEX คืออะไร ลงทุนแมนจะเล่าให้ฟัง
ถ้าพูดถึงเรื่องการลงทุนในตลาดทุน อีกตลาดหนึ่งนอกจากตลาดหลักทรัพย์ ก็คือ ตลาดสัญญาซื้อขายล่วงหน้าหรือที่เราเรียกว่า TFEX
TFEX ย่อมาจาก Thailand Futures Exchange เป็นตลาดที่เปิดให้ซื้อขายตราสารอนุพันธ์พวก Futures และ Options ซึ่งมูลค่ามีการเคลื่อนไหวตามสินค้าอ้างอิง TFEX เริ่มเปิดซื้อขายอย่างเป็นทางการเมื่อวันที่ 28 เมษายน 2549 หรือ ช่วงนี้เมื่อ 12 ปีที่แล้ว
ในยุคเริ่มแรกของ TFEX ทุกอย่างเริ่มต้นจากศูนย์ แต่ก็สามารถพัฒนาขึ้นมาได้ เพราะการร่วมมือของทุกฝ่าย ที่อยากจะให้ตลาดทุนของประเทศไทยมีเครื่องมือ และผลิตภัณฑ์ที่ครบมากขึ้น
แล้วสินค้าอ้างอิงตัวแรกของ TFEX คืออะไร?
สินค้าตัวแรก คือ SET50 Index Futures เป็นสัญญาซื้อขายล่วงหน้าที่อ้างอิงกับดัชนี SET50 ซึ่งเป็นดัชนีของหุ้น 50 ตัวที่มีมูลค่าสูงสุดในตลาดหลักทรัพย์แห่งประเทศไทย
ตัวอย่างของการใช้ประโยชน์จาก SET50 Index Futures
ถ้าสถานการณ์ในตลาดหุ้นมีการปรับตัวลง ในบางครั้งหุ้นที่เราถืออยู่ อาจไม่มีสภาพคล่องเพียงพอที่จะทำให้เราขายหุ้นทั้งหมดได้ทันที
SET50 Index Futures อาจเป็นเครื่องมือที่ใช้เพื่อรองรับสถานการณ์นี้ได้
โดยเราสามารถทำการขายหรือ Short SET50 Index Futures เพื่อทำกำไรในยามที่ตลาดปรับตัวลง การทำแบบนี้เหมือนเป็นการประกันพอร์ตโฟลิโอของเราในยามตลาดไม่ดี หรือที่เราเรียกกันว่า Hedge (เฮดจ์)
นอกจากดัชนี SET50 แล้ว TFEX ยังมีตราสารอนุพันธ์ที่อ้างอิงกับสินค้าอื่นๆ อีก เช่น หุ้นรายตัว ซึ่งปัจจุบันมีหุ้น 93 ตัวให้เลือกซื้อขาย อัตราแลกเปลี่ยนเงินดอลลาร์ อัตราดอกเบี้ย ตลอดจนสินค้าโภคภัณฑ์ เช่น ทองคำ และยางพารา
TFEX ได้รับความนิยมเพิ่มขึ้นทุกๆ ปี
ถ้าดูจากสถานะคงค้าง (Open Interest) ซึ่งสะท้อนถึงขนาดของตลาด
ปี 2549 มีสถานะคงค้าง 7,601 สัญญา
ปี 2560 มีสถานะคงค้าง 2,813,036 สัญญา
จะเห็นได้ว่าการซื้อขายของตลาดนี้เพิ่มขึ้นอย่างก้าวกระโดด
ยิ่งไปกว่านั้น จำนวนผู้ที่สนใจ TFEX ก็เพิ่มขึ้นเช่นกัน เมื่อดูจากจำนวนการเปิดบัญชีที่เพิ่มขึ้น
ปี 2549 มีจำนวน 4,426 บัญชี
ปี 2560 มีจำนวน 146,559 บัญชี
แล้วตลาดสัญญาซื้อขายล่วงหน้าของต่างประเทศเป็นอย่างไรบ้าง?
ในปี 2560 ที่ผ่านมา ปริมาณการซื้อขายของตลาดสัญญาซื้อขายล่วงหน้าทั่วโลก 5 อันดับแรก พบว่า
1. CME Group ที่ชิคาโก สหรัฐอเมริกา มีปริมาณการซื้อขาย 4,089 ล้านสัญญา
2. National Stock Exchange of India ที่อินเดีย มีปริมาณการซื้อขาย 2,465 ล้านสัญญา
3. Intercontinental Exchange สำหรับตลาดทั้ง อเมริกา แคนาดา และยุโรป มีปริมาณการซื้อขาย 2,125 ล้านสัญญา
4. CBOE Holdings ที่ชิคาโก สหรัฐอเมริกา มีปริมาณการซื้อขาย 1,810 ล้านสัญญา
5. B3 ที่บราซิล มีปริมาณการซื้อขาย 1,809 ล้านสัญญา
และรู้หรือไม่ ว่าประเทศไทยอยู่อันดับที่ 26 ของโลก โดยมีปริมาณการซื้อขาย 79 ล้านสัญญา ซึ่งถือเป็นอันดับ 2 ของกลุ่มประเทศอาเซียน รองจากสิงคโปร์
นี่เป็นอีกหนึ่งก้าวของ TFEX ที่กำลังครบรอบ 12 ปี
ถึงตอนนี้ TFEX น่าจะเริ่มเป็นเครื่องมือที่สำคัญสำหรับนักลงทุนหลายคน
ไม่ว่าจะใช้เพื่อป้องกันความเสี่ยงหรือเพิ่มโอกาสในการทำกำไร
ถ้าตลาดยังเติบโตแบบนี้ต่อไปเรื่อยๆ
ก็ไม่แน่ว่าต่อไป ตลาด TFEX อาจมีการซื้อขายอนุพันธ์ติดอันดับต้นๆ ของโลกก็เป็นได้..
การลงทุนมีความเสี่ยง โปรดศึกษาข้อมูลก่อนตัดสินใจลงทุน
ดาวน์โหลดหนังสือ 12 ปี TFEX ได้ฟรี ที่ 
Reference:
-